

**Natječaj za sufinanciranje sportskih programa poticanja lokalnog sporta i sportskih natjecanja u 2024. godini**

Ministarstvo turizma i sporta objavilo je Natječaj za sufinanciranje sportskih programa poticanja lokalnog sporta i sportskih natjecanja u 2024. godini.

**Opći cilj** Natječaja je omogućiti što većem broju korisnika svakodnevno bavljenje organiziranom tjelesnom aktivnošću koja će pridonijeti očuvanju i unapređenju psihofizičkih sposobnosti i zdravlja kroz stvaranje uvjeta za bavljenje sportom na cjelokupnom području Republike Hrvatske, a u skladu sa svojim interesima i sposobnostima.

**Prijavitelj** na Natječaj mora biti udruga u sustavu sporta koja je osnovana sukladno Zakonu o udrugama i Zakonu o sportu.

**Prihvatljivi partneri** mogu biti udruge i ustanove iz sustava sporta upisani u Evidenciju pravnih osoba u sportu i odgojno-obrazovne ustanove upisane u Sudski registar (vrtići, škole).

Natječaj je podijeljen **u tri osnovna programska područja**:

1. **PP1** Poticanje programa bavljenja amaterskim sportom i zdravstveno usmjerenim tjelesnim vježbanjem,
2. **PP2** Poticanje programa organiziranja natjecanja te sudjelovanja na istima na kojima sudjeluju samo sportaši iz Republike Hrvatske te odlazak sportaša na međunarodno natjecanje izvan Republike Hrvatske te
3. **PP3** Poticanje programa organiziranja međunarodnih sportskih natjecanja.

**Prijavitelj može poslati samo jednu prijavu na Natječaj i to na samo jedno programsko područje.**

Sufinancirati se mogu programi koje se provode u vremenskom razdoblju **od 1. siječnja 2024. godine do 31. prosinca**.

Za programsko područje PP1 i PP2 najmanji iznos sufinanciranja programa koji prijavitelj može ugovoriti je **2.000,00 €,** a najveći **18.000,00 €** dok za programsko područje PP3 najmanji ugovoreni iznos sufinanciranja iznosi **10.000,00 €,** a najveći **50.000,00 €.**

Ministarstvo turizma i sporta sufinancirat će prihvatljive troškove programa najviše do **80 %** vrijednosti prijavljenog programa. Ostatak sredstava potrebnih za provedbu programa prijavitelji su dužni osigurati iz ostalih izvora.

**Natječaj je otvoren do 3. ožujka 2024. godine.**

**Europska razvojna agencija – ERA nudi izradu projektne prijave i pomoć u provedbi projekta na navedeni natječaj.**

Za više informacija obratite se na kontakt brojeve **099/485-8630, 091/645-9000** ili **e-mail erakutjevo@gmail.com.**